GRADSKO VIJEĆE

KLASA:

URBROJ:

Karlovac,

**PRIJEDLOG**

Na temelju članka 11. stavak (2) Zakona o poticanju razvoja malog gospodarstva (NN br. 29/02, 63/07, 53/12, 56/13, 121/16), članaka 34. i 97. Statuta Grada Karlovca (Glasnik Grada Karlovca br. 9/2021 – potpuni tekst) Gradsko vijeće Grada Karlovca na \_\_. sjednici održanoj dana \_\_.\_\_. 2022. godine donosi

**PRVE IZMJENE I DOPUNE PROGRAMA RAZVOJA MALOG I SREDNJEG PODUZETNIŠTVA NA PODRUČJU GRADA KARLOVCA ZA 2022. GODINU**

1. **OSNOVNE ODREDBE**

Članak 1.

Prvim izmjenama i dopunama *Programa razvoja malog i srednjeg poduzetništva na području Grada Karlovca za 2022. godinu* mijenja se i dopunjuje Program razvoja malog i srednjeg poduzetništva na području Grada Karlovca za 2022. godinu (u daljem tekstu: Program), objavljen u *Glasniku Grada Karlovca br. 22/2021*.

Članak 2.

Članak 6. mijenja se i glasi:

Ovim Programom obuhvaćena su sljedeća područja poticaja razvoja malog i srednjeg poduzetništva s pripadajućim iznosima planiranih sredstava:

1. Mjere održivog poslovanja poduzetnika 800.000,00 kn

2. Promidžba poduzetništva i obrtništva 38.000,00 kn

3. Suorganizacija sajma projekata „PROJEKTIKA“ 50.000,00 kn

**Sveukupno**   **888.000,00kn**

Članak 3.

U članku 6. točka **3. POTPORE UDRUŽENJU OBRTNIKA GRADA KARLOVCA I HGK ŽUPANIJSKOJ KOMORI KARLOVAC** mijenja naziv u **SUORGANIZACIJA SAJMA PROJEKATA „PROJEKTIKA“,** podtočka **3.1. Organizacija gospodarskog sajma u Karlovcu** mijenja naziv u **Rashodi za usluge,** aiznosi planiranih sredstava ostaju isti.

Članak 4.

Sve ostale odredbe Programa ostaju i dalje na snazi, ukoliko nisu izmijenjene i dopunjene Prvim izmjenama i dopunama Programa razvoja malog i srednjeg poduzetništva na području Grada Karlovca za 2022. godinu.

Članak 5.

Prve izmjene i dopune Programa razvoja malog i srednjeg poduzetništva na području Grada Karlovca za 2022. godinu stupaju na snagu danom objave u Glasniku Grada Karlovca.

PREDSJEDNIK GRADSKOG VIJEĆA

Marin Svetić, dipl.ing. šumarstva

1. Gradsko vijeće Grada Karlovca, ovdje
2. Upravni odjel za proračun i financije, ovdje
3. Ured gradonačelnika, ovdje
4. Upravni odjel za gospodarstvo, poljoprivredu i turizam, ovdje
5. Pismohrana Gradonačelnika, ovdje
6. Evidencija, ovdje
7. Pismohrana, ovdje

**OBRAZLOŽENJE**

Gradsko vijeće Grada Karlovca je na 6. sjednici održanoj dana 15. prosinca 2021. godine donijelo ***Program razvoja malog i srednjeg poduzetništva na području Grada Karlovca za 2022. godinu***, u ukupnom iznosu od **888.000,00 kn**. (Glasnik Grada Karlovca br. 22/20201.).

Rebalansom I Proračuna Grada Karlovca za 2022. godinu promijenjen je naziv **POTPORE UDRUŽENJU OBRTNIKA GRADA KARLOVCA I HGK ŽUPANIJSKOJ KOMORI KARLOVAC** u novi naziv **SUORGANIZACIJA SAJMA PROJEKATA „PROJEKTIKA“**. Manifestacija „ProjektiKA“ - Dan razvojnih projekata Karlovačke županije će se održati u zajedničkoj organizaciji Hrvatske gospodarske komore – Županijske komore Karlovac, Karlovačke županije i Grada Karlovca 01. lipnja 2022. godine u Gradskom kazalištu Zorin dom u Karlovcu kroz izložbu, edukacije i poslovne susrete. Na manifestaciji će se predstaviti najbolji projekti karlovačkih poduzetnika i institucija, a glavni su ciljevi u Karlovcu i Karlovačkoj županiji stvoriti ambijent poticajan za kreiranje novih razvojnih projekata, prezentaciju najboljih praksi i uspostavljanje suradnje različitih dionika povezanih istim interesima. Temeljem navedenog ukupni iznos Programa ostaje isti i iznosi **888.000,00 kn**.

Predlaže se Gradskom vijeću Grada Karlovca da donese ***Prve izmjene i dopune Programa razvoja malog i srednjeg poduzetništva na području grada Karlovca za 2022. godinu***, kako je predloženo u ovom Prijedlogu.

Pročelnica:

Daniela Peris, struč.spec.oec